**Referat fra styresmøte i Verran og Inderøy Fjellstyre 18/2-14 kl 1800 hos Hans Tettli.**

Disse møtte: Ole Tronstad. Odd Vidar Vandbakk, Leif Jåma og Hans Tettli.

Ida Stuberg hadde meldt forfall og i stedet møtte Ole A Iversen. Eli B Skjelstad meldte for fall 1. ½ time før møtet og vara var ikke å oppdrive. Signar Berger hadde og meldt forfall og var tilgjengelig på tlf.

**Sak 1/14. UTTALELSE TIL STATSSKOG OM SNØSCOOTER-TRASSEER I SANDSÆTER STATSALMENNING.**

Enstemmig vedtak: Verran og Inderøy fjellstyre er i utgangspunktet positiv til etablering av snøscooterløyper, under forutsetning av at reindriftsnæringa spesielt blir hensynstatt. Det fremlagte trase-forslag ser ikke ut til å ivareta reindriftsnæringas interesser i området.

**Sak 2/14. FORNYELSE AV JAKTOPPSYN OG FALLVILTS-KONTRAKTER MED VERRAN KOMMUNE**

Enstemmig vedtak: Kontrakter underskrevet i dag, og forlenges til ut 2016.

**Sak 3/14. OPPRETTELSE AV KONTRAKT MED VERRAN KOMMUNE OM Å VÆRE SKADEFELLINGSLEDER VED EVENTUELLE SKADEFELLINGER PÅ ROVDYR.**

Enstemmig vedtak: Fjellstyret tar på seg oppgaven med å bruke daglig leder Hans Tettli som skadefellingsleder ved skadefelling på rovdyr. Kontrakt underskrevet med Verran Kommune i dag.

**Sak 4/14. HENVENDELSE FRA HOLDEN-RENNKOMITEN OM GAVEPREMIE TIL HOLDENRENNET**

Enstemmig vedtak: Fjellstyret gir kr 500,- til dette.

 Hans Tettli ref.